***Projekts***

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2016. gada \_\_.\_\_\_\_\_

**Rīkojuma projekts „Grozījumi Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai””**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Pieņemt iesniegto rīkojuma projektu.

Valsts kancelejai sagatavot rīkojuma projektu parakstīšanai.

1. Atbalstīt Finanšu ministrijas priekšlikumu par Muzeju krātuvju kompleksa Pulka ielā 8, Rīgā, II kārtas būvniecības īstenošanu Finanšu ministrijas budžetā Muzeju krātuvju kompleksa Pulka ielā 8, Rīgā (attīstības I posms – būvniecības I kārta – muzeja krātuvju korpusa (ēkas) un komunikāciju tīklu izbūve), būvniecībai kopējā apstiprinātā finansējuma ietvaros.
2. Atļaut Finanšu ministrijai 2016.gadā budžeta programmas 41.00.00 „Maksājumu nodrošināšana citām valsts iestādēm un personām” budžeta apakšprogrammas 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” ietvaros ilgtermiņa saistībās palielināt finansējumu pasākumam „Dotācija VAS „Valsts nekustamie īpašumi” Rīgas pils restaurācijai un rekonstrukcijai Pils laukumā 3, Rīgā (būvniecības II kārtas – Konventa nodrošināšanai)” 1 241 582 *euro* apmērā, pārdalot finansējumu attiecīgajā apmērā no minētās apakšprogrammas pasākuma „Dotācija VAS „Valsts nekustamie īpašumi” par kapitālieguldījumiem Rīgas pils priekšpils būvniecībā”.
3. Noteikt, ka Finanšu ministrijai 2016.gadā nepieciešamā finansējuma apmērs Rīgas pils Konventa Pils laukumā 3, Rīgā, būvniecības darbu izdevumu segšanai valsts akciju sabiedrībai „Valsts nekustamie īpašumi” atbilstoši plānotajiem darbiem ir 5 015 984 *euro* apmērā.
4. Samazināt Finanšu ministrijas izdevumus no dotācijas no vispārējiem ieņēmumiem budžeta programmas 41.00.00 „Maksājumu nodrošināšana citām valsts iestādēm un personām” budžeta apakšprogrammas 41.13.00„Finansējums VAS „Valsts nekustamie īpašumi” īstenojamiem projektiem un pasākumiem” ilgtermiņa saistību pasākumam „Dotācija VAS „Valsts nekustamie īpašumi” Rīgas pils restaurācijai un rekonstrukcijai Pils laukumā 3, Rīgā (būvniecības II kārtas – Konventa nodrošināšanai)” 2017.gadam par 7 509 *euro,* 2018.gadam par 1 238 994 *euro.*
5. Palielināt Kultūras ministrijas izdevumus no dotācijas no vispārējiem ieņēmumiem budžeta programmas 22.00.00 „Kultūras projekti un investīcijas” budžeta apakšprogrammas 22.07.00 „Nomas maksas VAS „Valsts nekustamie īpašumi” programmas „Mantojums-2018” ietvaros” ilgtermiņa saistību pasākumam „Muzeju krātuvju kompleksa Rīgā, Pulka ielā 8 nomas maksa VAS „Valsts nekustamie īpašumi”” 2018.gadam par 524 308 *euro un* 2019.gadam par 786 462 *euro.*

Ministru prezidents M. Kučinskis

Valsts kancelejas direktors M. Krieviņš

Finanšu ministre D. Reizniece-Ozola

04.08.2015. 16:06

355

A.Gulbe

67024698, aiga.gulbe@vni.lv